Xenophon

Xenophon (, Xenofṓn ca. 431 a. C. - 354 a. C.), nascite in Athenas, esseva un historico, militar e philosopho grec (discipulo de Socrates), cognoscite per su scriptos re le cultura e historia de Grecia. Su obra le plus cognoscite es "Le Anabasis", in le qual ille describe le „expedition de dece milles“ in anno 401 a. C. 

 Vita 
Pauc cognosce se de su prime annos de vita. Nascite durante le guerra del Peloponneso, Xenophon, filio de Gryllos, ha su origine in un familia ric de dêmos de Erchia a Attica.
Le nomine Xenophon se deriva del parolas grec xénos ("alien, estraniero") e phôn ("sonante"). 
Postea ille deveniva discipulo de Socrates como Platon (al minus tres annos). In le ultime periodo de le guerra del Peloponnes Xenophon era militare equestre in cavalleria de armea de Athenas.

Durante le guerra del Peloponneso le rege de Persia et Kyros le Minor, prince de Persia, habeva auxiliate Sparta que assumeva controlo de Grecia e particular de Athenas. Le "oligarchoi", adjuvate per le spartanos, ganiava le governamento de Athenas.  Le  "oligarchoi" extreme promoveva anque un ideologia prospartana e antidemocratica pro explicar lo que illes describeva como le debilitate contemporanee de Athenas e le victoria de Sparta.

Etsi Socrates voleva que Xenophon remaneva in Athenas, ille deveniva mercenario in exercito de Kyros le Minor, le prince rebelle de Persia. Le rebellion de prince Kyros  nasceva in le situation que succedeva al fine de Guerra del Peloponneso. 
Post le battalia de Kunaxa e le morte de Kyros le Minor Xenophon deveniva le duce del dece milles mercenarios grecos. Ille duceva  iste exercito ab le Mesopotamia al Mar Nigre.  Postea accompaniava a Agesilaos II., rege di Sparta, al frontieras de Asia Minor pro luctar contra le persos. 
Post pauc annos Xenophon lassava le esercito de mercenarios e returnava in Grecia e finalmente scribeva le libro "Anabasis".  Illo es etiam cognoscite como le "expedition de dece milles".

Agesilao II., rege de Sparta e amico personal, donava a Xenophon un ferma juxta Skillous in le Peloponneso. Ibi ille domiciliava con su marita Philesia e su due filios.
A partir de iste tempore ille dedicava se quasi integremente al su studios e numerose operas.

Xenophon esseva le autor de opera historic dicite Hellenika. Ille continuava le Historia del Guerra del Peloponneso de Thucydides (narration de historia grec de annos 411 a. C. - 362 a. C.). Xenophon laudava le figura de rege Agesilao non solmente in le Hellenika, sed etiam ha elogiate su amico in un biographia: „Agesilaos“.

Le Kyroupaideia es un romance biographic e educational super le rege perse Kyros le Magne (Kyros II., † augusto 530 a. C.).

In 371 a. C. post le battalia de Leuktra immediatemente Xenophon esseva obligate de lassare Skillous.
Postea ille habitava in Korintho.

 Operas 
Ille scribeva multe libros super multe themas, includente 
 le vita de Socrates e philosophia (Apologia Socratous, Apomnemoneumata, Symposion e Hiero), 
 le historia (Anabasis, Hellenika), 
 le biographia (Agesilaos, Kyroupaideia), 
 le education (Kyroupaideia), 
 le chassa con canes (Kynegetikos), 
 le cavallo e cavalleria (Peri hippikes, Hipparchikos), 
 le governamento, monarchia, imperio (Poroi, Lakedaimonion Politeia, Hiero, Kyroupaideia)
 le economia (Oikonomikos e Poroi),
 Persia (Anabasis, Kyroupaideia) 
 Sparta (Lakedaimonion Politeia, Agesilaos).

 Lista de operas 
 Agesilaus:  Texto apud Wikisource grec
 Anabasis o Expeditio Cyri:   Texto apud Wikisource grec
 Apologia Socratis: Texto apud Wikisource grec
 Cynegeticus: Texto apud Wikisource grec
 Cyropaedia: Texto apud Wikisource grec
 Lakedaimonion Politeia o De republica Lacedaemoniorum:  Texto apud Wikisource grec
 Peri hippikes o De re equestri:  Texto apud Wikisource grec
 Poroi o De vectigalibus: Texto apud Wikisource grec
 Hellenica: Texto apud Wikisource grec
 Hiero: Texto apud Wikisource grec 
 Hipparchicus: Texto apud Wikisource grec
 Apomnemoneumata o Memorabilia: Texto apud Wikisource grec 
 Oeconomicus: Texto apud Wikisource grec
 Convivium o Symposium:  Texto apud Wikisource grec

 Ligamines externe 
  Perseus: texto original e translation anglese de Agesilaus, Anabasis, Apologia Socratis, De equitum magistro, Respublica Lacaedemoniorum, Cyropaedia, Oeconomicus, Hellenica, Hiero, De equitandi ratione, Cynegeticus, Memorabilia, Symposium, De Vectigalibus
 Obras de Xenophon in Projecto Gutenberg.
 Operas de Xenophon in  Projekt-Gutenberg-DE: Anabasis (edition bilingue, greco-germano, ca. 1880) -  Anabasis (edition germano, ca. 1880) - Kyropädie (edition germano, 1854) - Memorabilia: Sokratische Gespräche aus Xenofons merkwürdigen Nachrichten von Sokrates (selection, Christoph Martin Wieland, texto germano) - Memorabilia: Xenophon's Erinnerungen an Sokrates (texto germano, 1883) - Xenofons Symposion / Gastmahl (Christoph Martin Wieland, texto germano)

 Bibliographia scientific de Xenophon 
Flower, Michael A. (ed.), The Cambridge Companion to Xenophon. Cambridge  2016. (Olga  Chernyakhovskaya, rec. H-Soz-Kult, 31.07.2017 ).

Categoria:Grecos antique
Categoria:Philosophos